เป็นตุ่มที่บริเวณหน้าขาและต้นขาเป็นแค่หน้าขา มีลักษณะเป็นตุ่มเหมือนเป็นสิว บีบออกมาเหมือนสิวเป๊ะๆเลยครับ เหมือนจะเป็นตรงรูขุมขนด้วย ที่ขาตุ่มมีลักษณะสีแดง แต่ไม่คันไม่เจ็บครับ ปล่อยไว้ก็จะเป็นรอยดำ เป็นแค่สองที่ครับ มันจะเกี่ยวไหมครับกับการอาบน้ำร้อนทุกวัน ไม่มั่นใจเลยครับใครเห็นก็ทัก
สวัสดีค่ะ ตุ่มที่บริเวณหน้าขา อาจเกิดจาก-ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-รูขุมขนอักเสบ หากติดเชื้อร่วมด้วย อาจเห็นเป็นฝีหนอง-เชื้อราที่ผิวหนัง-ตุ่มถูกแมลงกัด มักคันมาก เป็นตุ่มนูนแดงในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์การดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด ไม่ควรเป็นน้ำร้อนเพราะอาจทำให้ผิวแห้งได้ หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด